OpenLLM-France/wikimedia huggingface dataset:
# Torrent de Malamata

El Torrent de Malamata és un afluent per l'esquerra del Cardener amb el qual conflueix sota Cardona (Bages).

## Municipis per on passa

Des del seu naixement, el Torrent de Malamata passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Montmajor | 2.373 | 51,26% |
| Per l'interior del municipi de Cardona | 2.256 | 48,74% |

## Xarxa hidrogràfica

La xarxa hidrogràfica del Torrent de Malamata està integrada per 13 cursos fluvials que sumen una longitud total de 10.463 m.

### Distribució per termes municipals
## Enllaços externs

* Web de l'ICC: Mapa de la seva conca

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Tomás Giribaldi

Tomás Giribaldi (1847 - 11 d'abril de 1930) va ser un compositor uruguaià.

## Biografia

La seva òpera La Parisina, estrenada al Teatre Solís de Montevideo el 14 de setembre de 1878, és considerada la primera òpera nacional de l'Uruguai. Es va escriure en italià, i adaptada a un llibret per Felice Romani que abans s'havia usat per a la Parisina de Gaetano Donizetti. Com a resultat de l'èxit, Giribaldi va ser convidat a Itàlia per perfeccionar més el seu estil però finalment va haver de tornar cap a l'Uruguai. Va continuar escrivint obres musicals però sense l'èxit assolit per La Parisina.

## Referències

* El Teatre Solís: 150 anys d'òpera, concert i ballet a Montevideo a Google Books
# Tiranet de Loja

El tiranet de Loja (Zimmerius flavidifrons) és un ocell de la família dels tirànids (Tyrannidae).

## Hàbitat i distribució

Habita els boscos del sud-oest de l'Equador.

## Taxonomia

Considerat sovint una subespècie del tiranet caradaurat (Zimmerius chrysops), avui és considerat una espècie de ple dret, arran els treballs de Ridgely et Greenfield 2001.

## Referències

* ↑ RS Ridgely i PJ Greenfield. 2001. The Birds of Ecuador, Volume I. Status, Distribution, and Taxonomy. Cornell University Press, Ithaca, New York.
# Tour de Flandes 2008

El Tour de Flandes 2008, 92a edició de la clàssica ciclista Tour de Flandes, es disputà el 6 d'abril del 2008 entre Bruges i Meerbeke. El recorregut incloïa disset cotes, entre les quals els cèlebres Oude Kwaremont, Koppenberg i Muur van Geraardsbergen.
L'escapada del dia no es formà fins al quilòmetre 111, i estava formada per Janek Tombak, Tom Veelers, Sven Renders i Vincent Jérôme. La primera part de la cursa tingué lloc sota el sol, però a partir de la tercera hora de cursa començà a ploure i a nevar lleugerament. La fuga no tingué mai més de 2'20" d'avantatge i fou neutralitzada pel pilot al quilòmetre 185. Després d'uns quants intents d'escapada sense èxit, el Koppenberg feu una selecció que creà un grup dels favorits. Poc després ataca el tricampió mundial Óscar Freire. Quan l'espanyol fou neutralitzat, es formà un nou grup davanter.
Després que deixés de ploure i tornés a sortir el sol, l'ascensió al Valkenberg deixà un grup de cinc ciclistes al capdavant: el vigent campió Alessandro Ballan, el campió belga Stijn Devolder, els neerlandesos Sebastian Langeveld i Karsten Kroon i l'estatunidenc George Hincapie. Protegint els interessos del seu líder, Devolder no donà cap relleu al grup, i quan aquest fou neutralitzat, llançà un atac a 25 km de la meta.
Ràpidament obrí un forat de trenta segons. Els primers a intentar caçar el belga foren Thor Hushovd, Janek Tombak, Sylvain Chavanel i Manuel Quinziato, però foren neutralitzats al Muur van Geraardsbergen. A l'última cota de la cursa, el Bosberg, Sebastian Langeveld atacà de nou i estigué a punt d'atrapar Devolder, però el belga resistí a la pujada i al posterior descens. A pocs quilòmetres del final, Langeveld fou atrapat i el seu company d'equip Joan Antoni Flecha contraatacà. Poc després s'uní a ell Nick Nuyens, però no foren capaços d'evitar que Devolder s'endugués la victòria a Meerbeke.

## Classificació general

| | Ciclista | Equip | Temps |
| 1 | Stijn Devolder | Quick Step | 6h 24' 02" |
| 2 | Nick Nuyens | Cofidis | + 15" |
| 3 | Joan Antoni Flecha | Rabobank | m. t. |
| 4 | Alessandro Ballan | Lampre | + 21" |
| 5 | George Hincapie | Team High Road | m. t. |
| 6 | Filippo Pozzato | Liquigas | m. t. |
| 7 | Kurt Asle Arvesen | Team CSC | m. t. |
| 8 | Greg Van Avermaet | Silence-Lotto | m. t. |
| 9 | Simon Špilak | Lampre | m. t. |
| 10 | Allan Johansen | Team CSC | m. t. |

## Classificació individual de l'UCI ProTour 2008 després d'aquesta cursa

| Posició | Posició prèvia | Ciclista | Equip | Punts |
| 1 | 1 | André Greipel | Team High Road | 62 |
| 2 | - | Stijn Devolder | Quick Step | 50 |
| 3 | - | Nick Nuyens | Cofidis | 40 |
| 4 | 2 | José Joaquín Rojas | Caisse d'Epargne | 38 |
| 5 | - | Joan Antoni Flecha | Rabobank | 35 |
| 6 | 3 | Mickael Delage | Française des Jeux | 30 |
| 6 | - | Alessandro Ballan | Lampre | 30 |
| 8 | 4 | Mickaël Buffaz | Rabobank | 25 |
| 8 | - | George Hincapie | Team High Road | 25 |
| 10 | 5 | José Alberto Benítez | Saunier Duval-Scott | 21 |

## Enllaços externs

* Lloc web de la cursa
# Topsfield

«Topsfield» té aquests significats:
* Topsfield (Maine), població dels Estats Units a l'estat de Maine.
* Topsfield (Massachusetts), població dels Estats Units a l'estat de Massachusetts.
# Trogloneta

Trogloneta és un gènere d'aranyes araneomorfes de la família dels mismènids (Mysmenidae). Fou descrit per primera vegada l'any 1922 per Eugène Simon.
Aquest gènere havia format part dels terídids (Theridiidae), i fou transferida dels Theridiidae als Symphytognathidae per Gertsch l'any 1960; l'any 1977 Forster & Platnick l'incorporaren amb els Mysmenidae.

## Taxonomia

Segons el World Spider Catalog amb data del 2018, Trogloneta te reconegudes les següents 11 espècies:
* Trogloneta canariensis Wunderlich, 1987
* Trogloneta cantareira Brescovit & Lopardo, 2008
* Trogloneta cariacica Brescovit & Lopardo, 2008
* Trogloneta denticocleari Lin & Li, 2008
* Trogloneta granulum Simon, 1922
* Trogloneta madeirensis Wunderlich, 1987
* Trogloneta mourai Brescovit & Lopardo, 2008
* Trogloneta paradoxa Gertsch, 1960
* Trogloneta speciosum Lin & Li, 2008
* Trogloneta uncata Lin & Li, 2013
* Trogloneta yuensis Lin & Li, 2013

## Referències

* 1 2 3 (anglès) World Spider Catalog: Trogloneta Simon, 1922 en la família Mysmenidae +base de dades
* ↑ Simon, E. (1922). Description de deux arachnides cavernicoles du midi de la France. Bulletin de la Société Entomologique de France 1922: 199-200.
* ↑ Gertsch, W. J. (1960a). Descriptions of American spiders of the family Symphytognathidae. American Museum Novitates 1981: 1-40.
* ↑ Forster, R. R. & Platnick, N. I. (1977). A review of the spider family Symphytognathidae (Arachnida, Araneae). American Museum Novitates 2619: 1-29.

## Enllaços externs

* Catalogue of Life : Trogloneta Arxivat 2018-12-25 a Wayback Machine.
* Tree of Life Web Project : Trogloneta
# Treasure Co. Ltd

Treasure Co. Ltd (トレジャー) és una companyia japonesa desenvolupadora de videojocs, fundada el 19 de juny de 1992 per ex-treballadors de Konami.

## Jocs desenvolupats per Treasure

Els jocs marcats amb una '*' no van ser llançats en Nord Amèrica/Europa/Austràlia.
* Gunstar Heroes (1993, Sega, Sega Mega Drive/Sega Genesis; 1995, Sega, Sega Game Gear, Consola Virtual del Wii)
* McDonald's Treasure Land Adventure (1993, Sega, Mega Drive/Genesis)
* Dynamite Headdy (1994, Sega, Mega Drive/Genesis; 1994, Sega, Game Gear)
* Yu Yu Hakusho Makyo Toitsusen (幽☆遊☆白書 魔強統一戦) (1994, Sega, Mega Drive* )
* Alien Soldier (1995, Sega, Mega Drive)
* Light Crusader (1995, Sega, Mega Drive/Genesis)
* Guardian Heroes (1996, Sega, Sega Saturn)
* Mischief Makers (ゆけゆけ！トラブルメーカーズ yuke-yuke! Trouble Makers) (1997, Enix (JP)/Nintendo (US/EU), Nintendo 64)
* Silhouette Mirage (1997, ESP, Saturn* ; 1998, ESP (JP)/Working Designs (US), PlayStation)
* Radiant Silvergun (1998, autopublicat, Arcade* ; 1998, ESP, Saturn* )
* Rakugaki Showtime (1999, Enix, PlayStation* )
* Bangai-O/Bakuretsu Muteki Bangaioh (爆裂無敵バンガイオー) (1999, ESP, N64* ; 1999 (JP)/2000 (EU)/2001 (US), ESP (JP)/Swing! Games (EU)/Conspiracy Entertainment (US), Sega Dreamcast)
* GunBeat (Cancel·lat, editor desconegut, Arcade)
* Silpheed: The Lost Planet (2000 (JP)/2001 (US/EU), Capcom (JP)/Swing! Games and Conspiracy Entertainment (EU)/Working Designs (US), PlayStation 2)
* Sin and Punishment: Successor to the Earth (罪と罰～地球（ほし）の継承者～) (2000, Nintendo, Nintendo 64* )
* Stretch Panic (ひっぱリンダ hippa linda) (Freak Out) (2001, Conspiracy Entertainment (US)/Swing! Games (EU)/Kadokawa Shoten (JP), PlayStation 2)
* Ikaruga (斑鳩) (2001, autodistribuït, Arcade* ; 2002, ESP, Dreamcast* ; 2003, Atari, Nintendo GameCube; 2008, Xbox Live Arcade, Xbox 360)
* Tiny Toon Adventures: Buster's Bad Dream (2002, Swing! Games (EU), Game Boy Advance)
* Hajime no Ippo: The Fighting (Game Boy Advance)
* Tiny Toon Adventures: Defenders of the Looniverse (cancel·lat, distribuïdor desconegut, PlayStation 2)
* Wario World (2003, Nintendo, GameCube)
* Dragon Drive D-Masters Shot (2003, Bandai, GameCube* )
* Astro Boy: Omega Factor (2004, Sega, Game Boy Advance; desenvolupat en col·laboració amb el Sega Team, Hitmaker)
* Gradius V (2004, Konami, PlayStation 2)
* Advance Guardian Heroes (2004, Ubisoft, Game Boy Advance)
* Gunstar Super Heroes (Gunstar Future Heroes) (2005, Sega, Game Boy Advance)
* Bleach DS: Souten ni Kakeru Unmei (2006, Sega, Nintendo DS* )
* Bleach DS 2nd: Kokui Hirameku Chinkon Uta (2007, Sega, Nintendo DS* )
* Bangai-O Spirits (2008, ESP Software, Nintendo DS)
* Bleach: Versus Crusade (2008, Sega, Wii)
* Sin and Punishment: Sora no Kōkeisha (2009, Nintendo, Wii)

## Enllaços externs

* Pàgina web de Treasure (japonès)
# Treasurita

La treasurita és un mineral de la classe dels sulfurs que pertany al grup de la lil·lianita. Rep el nom de la mina Treasury Vault, als Estats Units, la seva localitat tipus.

## Característiques

La treasurita és una sulfosal de fórmula química Ag₇Pb₆Bi$_{15}$S$_{32}$. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema monoclínic.
Segons la classificació de Nickel-Strunz, la treasurita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina Treasury Vault, situada al districte miner de Geneva, al comtat de Park (Colorado, Estats Units). També ha estat descrita a l'estat de Nou Mèxic, així com a Bolívia, Romania, Polònia, Txèquia, Ucraïna, Rússia, l'Uzbekistan, el Japó i Austràlia.

## Referències

* ↑ «Treasurite» (en anglès). Mindat. [Consulta: 27 maig 2021].
# Torleiv Hannaas

Torleiv Hannaas (Hornnes, 14 de juliol de 1874 - Fana, 19 de novembre de 1929) va ser un filòleg noruec.
Va néixer a Hornnes, fill dels agricultors Thomas Nilsson Hannaas (1843–1915) i Anne Tolleivsdotter Vetrhus (1845-1944). El juliol de 1906 es va casar amb la professora Ingerd Yttreland (1879–1954). La seva filla Liv es va casar amb el banquer Egil Hiis Hauge. Torleiv Hannaas va morir el novembre de 1929 a Fana.
Es va convertir en professor al museu de Bergen el 1918. Les seves publicacions més importants van ser Norske bygder I (1921) i Norske bygder II (1926), sobre els dialectes de Setesdal i Vest-Agder. Va fundar el Norsk Aarbok el 1920 i se li sol acreditar la introducció del terme Høgnorsk en un article el 1922. Va ser el president de Noregs Mållag des de 1926 fins a la seva mort.

## Referències

* 1 2 Helle, Knut. (en noruec).
* ↑ Steenstrup, Bjørn. (en noruec).
* ↑ (en noruec).
# Torre de Cala Molí

La Torre de Cala Molí o Torre d'Addaia és una torre de guaita del tipus torre Martello, situada a la península que separa les cales del Molí i del port d'Addaia, al municipi des Mercadal (Menorca), al lloc on el 1798 havien desembarcat les tropes britàniques que van ocupar Menorca.

## Història

Construïda el 1800, és una de les 11 torres Martello que va erigir a l'illa el capità enginyer Robert d'Ancy, per ordre del governador de Menorca, Sir Charles Stuart. Albergava una guarnició de divuit homes i recanvis i provisions per a un mes.

## Descripció

És de forma troncocònica i disposava de tres plantes. A la planta baixa s'emmagatzemava la pólvora, els queviures i els recanvis, a més d'una cisterna enterrada. El pis intermedi estava cobert per una volta de canó i albergava la guarnició. La comunicació entre aquest pis i l'inferior es practicava per una trapa al terra, mentre que amb la planta superior es feia per un accés al sostre que donava a l'interior del matacà de la terrassa superior. La terrassa està envoltada d'un gruixut parapet marcat per dos cordons circulars. El matacà sobresortia del parapet recolzat sobre cinc mènsules, pels espais intermedis de les quals es disparava. S'observen clarament els reforços exteriors verticals, al llarg i través, encastats al parament.
La torre va ser restaurada el 1975, pels seus propietaris, sense reconstruir el matacà i es va prescindir de la porta original al nivell intermedi. Ara l'accés és arran de terra. L'escala interior és un afegit posterior.

## Referències

* ↑ Fernández de la Fuente, Mónica. De la isla de Menorca a las costas sur y este de Inglaterra: análisis del prototipo de torre Martello (tesi) (en castellà). Madrid: Escuela Técnica Superior de Arquitectura de Madrid, 2015.
* 1 2 3 «Torre de Cala Molí». Fundació Foment del Turisme de Menorca.
# Torre de Cal Moliner

La Torre de Cal Moliner és un edifici del municipi de Castelldefels (Baix Llobregat) declarat bé cultural d'interès nacional.

## Descripció

És una torre de planta quadrada, formava part del recinte exterior del castell de la vila. Està adossat a un altre edifici i l'accés es fa pel primer pis. A mitjana altura encara hi és visible una finestra trífora, feta amb la típica pedra rogenca local, igual que la resta d'obertures i les cantonades. Està coronada per una cornisa de pedra, afegida al pas del segle xix al segle xx.

## Referències

* ↑ «Torre de Cal Moliner». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* «Torre de Cal Moliner». Catàleg de l'Ajuntament. Arxivat de l'original el 2010-06-20. [Consulta: 30 abril 2015].
# Torre de Cal Xacó

La Torre de Cal Xacó és una obra gòtica de Creixell (Tarragonès) declarada Bé Cultural d'Interès Nacional.

## Descripció

Es tracta d'una torre de defensa de la muralla medieval, situada a l'oest a la vila. És de planta quadrada i fa 10 metres d'alçada. En aquesta torre no es conserva el coronament original. En el seu lloc hi ha una teulada moderna. Les finestres que es conserven són originals. A la torre hi ha cases adossades.

## Referències

* ↑ «Torre de Cal Xacó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].

## Enllaços externs

* «Torre de Cal Xacó». Mapa de recursos culturals. Diputació de Tarragona.
# Trimma nasa

Trimma nasa és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,3 cm de longitud total i les femelles 1,97.

## Hàbitat

És un peix marí de clima tropical i associat als esculls de corall fins als 41 m de fondària, tot i que, normalment, ho fa fins als 20.

## Distribució geogràfica

Es troba a Salomó, Papua Nova Guinea, Indonèsia, Vanuatu, Fiji, Nova Caledònia, Austràlia, les Filipines i Palau.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Winterbottom, R., 2005. Two new species of the Trimma tevegae species group from the Western Pacific (Percomorpha: Gobiidae). Aqua 10(1):29-38.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tàntal (fill de Tiestes)

* Per a altres significats, vegeu «Tàntal (desambiguació)».
Tàntal (en grec antic Τάνταλος) fou el nom d'un fill de Tiestes o de Broteas i en ambdós casos un descendent de Tàntal (fill de Zeus).
Com fill de Tiestes juntament amb el seu germà Plístenes fou mort per Atreu i servit en un banquet al seu pare.

## Referències

Viccionari
* ↑ Tantalus1 a: Greek Mythology Link
* ↑ «A Dictionary of Greek and Roman biography and mythology, Atreus». [Consulta: 8 juliol 2021].
# Tàngara capblava

La tàngara capblava (Stilpnia cyanicollis) és un ocell de la família dels tràupids (Thraupidae).

## Hàbitat i distribució

Habita la selva pluvial, clars, vegetació secundària i boscos oberts als turons i muntanyes, des de Colòmbia, als Andes, i oest, nord-oest de Veneçuela, cap al sud, a través de l'oest i est de l'Equador i est del Perú fins al centre de Bolívia i sud-oest de l'Amazònia i sud del Brasil.

## Referències

* ↑ «Tàngara capblava». Cercaterm. TERMCAT, Centre de Terminologia. Rev. 20/01/2023(català)
# Tàngara blavosa

La tàngara blavosa (Thraupis episcopus) és una espècie d'ocell americana de la família Thraupidae. Es distribueix del Mèxic cap al sud, fins al nord-est de Bolívia i el nord del Brasil; en tota la Conca amazònica, llevat l'extrem sud.
La tàngara blavosa mesura 18 cm de longitud i pesa 35 g. Els adults tenen el cap i les parts inferiors del cos color gris blavós clar, les parts dorsals són blaves fosques, amb verd blau brillant en les ales i la cua, i l'espatlla amb diferents matisos de blau. El bec és curt i gruixut.

## Referències

* ↑ «Tàngara blavosa». Cercaterm. TERMCAT, Centre de Terminologia. Rev. 20/01/2023(català)
# Tsukuba

Tsukuba (en japonès: つくば市 Tsukuba-shi) és una ciutat de nova construcció situada a la prefectura d'Ibaraki, Japó. Es troba a uns 50 km al nord-est de Tòquio i a 30 de Narita. L'any 2003 la ciutat tenia una població de 195,686 habitants i una densitat de població de 688.87 persones per km². La seva àrea total és de 284.07 km². A vegades es considera Tsukuba com a integrant de l'Àrea del Gran Tòquio.
El Mont Tsukuba, conegut pel seu temple xintoista amb forma de gripau (bufonidae), està situat prop de la ciutat. També s'hi troba el Circuit de Tsukuba.

## Història

La ciutat va ser fundada el 30 de novembre de 1987 com la "ciutat de la ciència", a partir de la unificació d'Oho, Toyosato, Yatabe i Sakura. El 31 de gener de 1988 s'hi va afegir el poble de Tsukuba i l'1 de novembre de 2002 la ciutat de Kukizaki. A Tsukuba s'hi ubiquen més de 60 centres de recerca, incloent-hi la Universitat de Tsukuba, el centre de recerca en altes energies KEK i el centre de recerca principal de l'Agència Espacial Japonesa (JAXA).
La ciutat va organitzar l'Exposició Universal de 1985 (Expo '85).

## Transport

El 24 d'agost de l'any 2005 va inaugurar-se el Tsukuba Express (Metropolitan Intercity Railway Company) que connecta Tsukuba amb l'estació d'Akihabara a Tòquio. El tren triga 45 minuts entre l'estació de Tsukuba i Akihabara.
L'estació d'autobusos centralitza les línies que comuniquen la ciutat amb les poblacions veïnes (com ara Tsuchiura i Mito) i les més importants de la Regió de Kanto. A més a més disposa d'autobusos als aeroports de Narita i Haneda.
Tant l'estació del Tsukuba Express com l'estació d'autobusos es troben en el centre de la població (Tsukuba Center).
La ciutat es troba a l'autopista Joban entre Tòquio i Mito
Actualment s'està construint un nou aeroport a Omitama (Ibaraki), amb vols previstos a Sapporo (Hokkaido), Naha (Okinawa), Osaka i Fukuoka.

## Instituts de Recerca de Tsukuba

* Agència Espacial Japonesa
* KEK
* Institut d'Estudis Geogràfics del Japó
* Institut Nacional de Tecnologia i Ciència Industrial Avançada

## Museus a Tsukuba

* Science Museum of Map and Survey

## El nom en Kanji

Tsukuba és una de les poques ciutats japoneses que escriu el seu nom en hiragana en lloc de kanji (els caràcters que provenen del xinès). El nom del Mont Tsukuba, així com un districte que s'hi troba a la falda, s'escriuen amb kanji (筑波山). La Universitat de Tsukuba també escriu el nom en kanji (筑波大学).

## Enllaços externs

* Milpitas, California, USA (ciutat agermanada)
* Tsukuba Wiki
* TsukuBlog Bloc sobre la vida a Tsukuba
# Tsukemono

El tsukemono (渍 物) és un adobat japonès de verdures. Se sol servir amb arròs i algunes vegades amb begudes.

## Característiques

Les classes més comunes són els adobats en sal o salmorra. Salsa de soja, miso, vinagre d'arròs, mirin, nuka i sake són també usats per confitat. Entre els vegetals adobats hi ha: daikon, albercocs, naps, col xinesa, cogombres i espinacs. Tradicionalment, els japonesos preparen el tsukemono amb un tsukemonoki. L'adobat va ser una de les formes principals de preservar el menjar. Actualment el tsukemono pot ser comprat fàcilment en un supermercat, però molts japonesos encara fan els seus propis adobats. Un tsukemonoki (渍 物 器, Lit. Vas per coses adobades) és una planxa de confitat japonès. La pressió era generada utilitzant pedres pesades anomenades tsukemonoishi (渍 物 石, Lit. Pedra per coses adobades) amb un pes d'1 o 2 quilos, de vegades més. Aquest tipus està encara en ús, amb el contenidor de plàstic, fusta, vidre o ceràmica. Abans que es fes servir el tsukemonoishi, la pressió era aplicat empenyent una falca entre una nansa del vas i la seva coberta.

## Llista de tsukemono

* Asazuke
* Beni shōga
* Bettarazuke
* Fukujinzuke
* Gari
* Kasuzuke
* Karashizuke
* Matsumaezuke
* Narazuke
* Nozawana
* Nukazuke
* Senmaizuke
* Shibazuke
* Takuan
* Wasabizuke
* Umeboshi
* Rakkyōzuke
# Tsukasa Shiotani

Tsukasa Shiotani (Komatsushima, Prefectura de Tokushima, Japó, 5 de desembre de 1988) és un futbolista japonès que disputà dos partits amb la selecció del Japó.

## Referències

* ↑ National Football Teams